《米尽》
宋代·郑刚中

米贱今年不论钱，雀鼠餍饫人留残。
青蚨不过百枚去，可得明珠一斗还。
共如客寄已淹久，羞涩囊中无可看。
今朝欲写鲁公帖，四顾门外将谁干。
经营薄少置厨舍，呼童告使知艰难。
从今且作淖糜计，杂以山芋供两盘。
嗟予是身亦老矣，造物未置饥与寒。
何当甑炊七寸粳，饭香及处皆同餐。

作者简介：郑刚中（1088年—1154年），字亨仲，婺州金华（今浙江金华）人。南宋抗金名臣。生于宋哲宗元祐三年，卒于高宗绍兴二十四年，年六十七岁。登绍兴进士甲科。累官四川宣抚副使，治蜀颇有方略，威震境内。初刚中尝为秦桧所荐；后桧怒其在蜀专擅，罢责桂阳军居住。再责濠州团练副使，复州安置；再徙封州卒。桧死，追谥忠愍。刚中著有北山集（一名腹笑编）三十卷，《四库总目》又有周易窥余、经史专音等，并传于世。